text: Brayan Krenston 7 mart 1956-cı ildə Los-Ancelesin Hollivud bölgəsində üç uşaqdan ikincisi olaraq anadan olub. Anası Annalisa "Peqqi" radio aktrisası, atası Cozef Luiz Krenston isə aktyor və keçmiş həvəskar boksçu olub. Atası irland, alman və avstriyalı aşkenazi yəhudisi mənşəli, anası isə alman mühacirlərinin qızı idi. Onun özündən böyük Kayl adlı qardaşı və özündən kiçik Emi adlı bacısı var. Krenston San Fernando vadisində yerləşən Canogna Park məhəlləsində böyüyüb. Atası aktyorluq edərək ailəsini dolandırmaq üçün yetərincə pul qazana bilmirdi, nəticədə o, Krenston 11 yaşında olarkən ailəsini qoyub getdi. Brayan və qardaşı Kayl ondan 22 yaşları olana qədər xəbər ala bilmədi, sonda onu axtarıb tapmağa qərar verdilər. Krenston 1988-ci ildə atasının rejissorluğu ilə çəkilmiş "The Big Turnaround" filmində rol aldı. Atası 2014-cü ildə vəfat edənə qədər onunla münasibətinə davam etdirmişdi.